Informácia o celkovom štatistickom vyhodnotení
procesu verejného obstarávania za rok 2000
1. Úvod
Informácia o celkovom štatistickom vyhodnotení procesu verejného obstarávania za rok 2000 je vypracovaná na základe vyplnených štatistických výkazov, ktoré obstarávatelia doručili do 31. marca 2001 Úradu pre verejné obstarávanie (ďalej len „úrad“) v súlade s § 39 ods. 4 zákona č. 263/1999 Z. z. o verejnom obstarávaní a o zmene a doplnení niektorých zákonov a na základe Vyhlášky Štatistického úradu Slovenskej republiky č. 334/1999 Z. z., ktorou sa vyhlasuje Program štátnych štatistických zisťovaní na rok 2000.
Štatistické vyhodnotenie procesu verejného obstarávania bolo spracované prvýkrát od účinnosti zákona. Týmto zákonom, ktorý nadobudol účinnosť od roku 2000, bol v porovnaní s predchádzajúcim zákonom upravujúcim oblasť verejného obstarávania upravený okruh subjektov, na ktoré sa vzťahuje povinnosť aplikovať zákon pri výbere zmluvného partnera, a teda aj predkladať výsledky verejného obstarávania úradu. Obstarávateľmi v súlade s § 3 zákona sú:
•	štátne rozpočtové a príspevkové organizácie a štátny účelový fond,
•	obce a nimi zriadené rozpočtové a príspevkové organizácie,
•	zdravotné poisťovne,
•	verejnoprávne inštitúcie zriadené osobitným zákonom,
•	vybrané podnikateľské subjekty, na ktoré má štát alebo obec rozhodujúci vplyv podnikajúce v oblasti 
-	energií,
-	vodného hospodárstva,
-	geologických činností,
-	civilného letectva,
-	vnútrozemskej plavby,
-	spravovania diaľnic,
-	cestnej, železničnej a dráhovej dopravy,
-	spravovania telekomunikačných zariadení,
-	poskytovania verejných telekomunikačných služieb,
-	poštovej výhrady štátu.
Okruh obstarávateľov, ktorí sú spravodajskými jednotkami, najmä v prípade podnikateľských subjektov, sa postupne mení aj v priebehu sledovaného obdobia, a preto je zložité ich úplné definovanie. Ich identifikácia má priamu väzbu na postup privatizácie, ktorá má za následok zmenu vplyvu štátu alebo obce, a teda aj na ich zaradenie medzi obstarávateľov.
2. Spracovanie výsledkov
Výsledky štatistického zisťovania za rok 2000 boli spracované na základe identifikácie obstarávateľských organizácií, ktoré boli známe vo 4. štvrťroku 2000. Úrad rozoslal celkom 5 954 subjektom schválené štatistické tlačivá spolu s metodickým usmernením na ich vypĺňanie a s požiadavkou na doručenie v termíne do 31. 3. 2001. V určenom období bolo vrátených 5 184  vyplnených štatistických výkazov  (87,1 %), čo predstavuje v hodnotení spolu s predchádzajúcimi rokmi porovnateľnú údajovú základňu (rok 1997- 86,6 %, rok 1998 – 85,8 %, rok 1999 – 88,9 %).

Obstarávateľ	Vrátené výkazy
počet	
1. Štátne rozpočtové organizácie a organizácie nimi zriadené	2 327		
2. Obce a organizácie nimi zriadené	2 656		
3. Zdravotné poisťovne a verejnoprávne inštitúcie	92		
4. Prirodzené monopoly	109		
Spolu	5 184		
Z celkového počtu 5 184 výkazov bolo do vyhodnotenia zaradených 920 štatistických hlásení. Zvyšných 4 264 predložených výkazov obsahovalo negatívne hlásenia, čo znamená, že títo obstarávatelia uzavreli zmluvy, ktoré nepodliehajú aplikácii zákona. Z nich 1 841 výkazov bolo predložených štátnymi rozpočtovými organizáciami a organizáciami nimi zriadenými, 2 295 výkazov bolo predložených obcami a organizáciami nimi zriadenými a 128 výkazov ostatnými obstarávateľmi.
2.1. Finančné ukazovatele 
Cieľom verejného obstarávania je získanie zmluvného partnera, s ktorým obstarávateľ uzavrie najvýhodnejšiu zmluvu. Pritom sa očakáva, že sa aplikáciou metód verejného obstarávania uzavrie zmluva s najnižšou ponúknutou cenou pri poskytnutí najvyšších výhod. Z analýzy vyplýva, že úspora predpokladaných finančných prostriedkov v roku 2000 bola 7,21 %, a je porovnateľná s úsporou vykazovanou v predchádzajúcich rokoch.
Obstarávateľ	Hodnota uzatvorených zmlúv
 v tis. Sk	Rozdiel
	
	predpoklad. cena	zmluvná cena	abs.	v %	
1. Štátne rozpočtové organizácie 
    a organizácie nimi zriadené	32 418 650		29 996 333		2 422 317		7,47	
2. Obce a organizácie nimi zriadené	13 611 729		12 452 286		1 159 443		8,52	
3. Zdravotné poisťovne a 
    verejnoprávne inštitúcie	767 714		754 301		13 413		1,75	
4. Prirodzené monopoly	10 835 408		10 276 605		558 803		5,16	
Spolu	57 633 501		53 479 525		4 153 976		7,21	
Úspora finančných prostriedkov podľa jednotlivých krajov Slovenska bola v rozpätí od 3,95 % do 11,05 %, pričom najväčšiu úsporu vykázali obstarávatelia so sídlom vo Východoslovenskom kraji, a najnižšiu úsporu vykázali obstarávatelia so sídlom v Banskobystrickom kraji.
Kraj	Hodnota uzatvorených zmlúv v tis. Sk	Rozdiel	
	predpoklad. cena	zmluvná cena	abs.	v %	
Bratislavský kraj	34 334 501		31 714 002		2 620 499		7,63	
Trnavský kraj	981 247		930 467		50 780		5,18	
Trenčiansky kraj	1 201 919		1 127 536		74 383		6,19	
Nitriansky kraj	1 292 515		1 210 465		82 050		6,35	
Žilinský kraj	9 782 382		9 115 527		666 855		6,82	
Banskobystrický kraj	5 175 643		4 971 089		204 554		3,95	
Prešovský kraj	2 045 293		1 902 037		143 256		7,00	
Košický kraj	2 820 001		2 508 402		311 599		11,05	
Spolu	57 633 501		53 479 525		4 153 976		7,21	
Pri hodnotení úspor dosiahnutých v sledovanom období je možné konštatovať, že najnižšie úspory boli vykázané pri obstarávaní tovarov, a najvyššie úspory boli vykázané pri obstarávaní prác.
Podrobná analýza úspor podľa predmetu obstarávania je uvedená v prílohe č. 1.
2.2. Hodnotenie podľa použitých metód verejného obstarávania
V roku 2000 uzavreli obstarávatelia postupom podľa zákona 4 145 zmlúv. V 543 prípadoch bola súťaž zrušená a do konca sledovaného obdobia nebolo ukončených 481 metód verejného obstarávania. Z výsledkov štatistického zisťovania vyplýva, že obstarávatelia organizovali najmä verejné súťaže a rokovacie konania bez zverejnenia. Užšie súťaže a rokovacie konania so zverejnením boli organizované iba v minimálnom počte prípadov.
I keď zo štatistických hlásení nevyplývajú dôvody, ktoré ovplyvnili použitie nesúťažnej formy verejného obstarávania - rokovacie konania bez zverejnenia, zo skúseností vyplýva, že obstarávatelia aplikujú túto nesúťažnú formu najmä ak:
•	sú v časovej tiesni spôsobenej oneskoreným rozpísaním finančných prostriedkov štátneho rozpočtu,
•	dodatočne zistia potrebu zabezpečiť predmet obstarávania nad rámec plánovaných potrieb,
•	bola predchádzajúca metóda verejného obstarávania zrušená,
•	uzatvárajú zmluvy s dodávateľmi, ktorí boli zmluvnými partnermi v minulých rokoch. Sú to najmä obstarávatelia pôsobiaci na trhu ako prirodzené monopoly, uzatvárajúci zmluvy so zahraničnými  partnermi na základe skúseností z predchádzajúcich rokov alebo s tuzemskými partnermi, ktorí sú výrobcami  tovarov nevyhnutných pre ich činnosť,
•	uzatvárajú zmluvy s výhradnými dovozcami tovarov.
Použitie metód verejného obstarávania podľa typu obstarávateľov je uvedené v prílohe č. 2.
Z výsledkov štatistického zisťovania vyplýva, že najviac prípadov organizovania verejnej súťaže a rokovacieho konania bez zverejnenia bolo použitých obstarávateľmi so sídlom v Bratislavskom kraji, a najmenej obstarávateľmi so sídlom v Trenčianskom kraji.
Kraj	Verejná súťaž	Užšia súťaž	Rokovacie konanie so zverejnením	Rokovacie konanie bez zverejnenia	Spolu 
za SR	
	počet	V %	počet	v %	počet	v %	počet	v %	počet	v %	
Bratislavský 	933	22,51	116	2,80	13	0,31	1 071 	25,84	2 133	51,46	
Trnavský 	80	1,93	10	0,24	6	0,14	101	2,44	197	4,75	
Trenčiansky 	50	1,21	17	0,41	5	0,12	40	0,97	112	2,71	
Nitriansky 	150	3,62	14	0,34	4	0,10	102	2,46	270	6,52	
Žilinský 	120	2,90	20	0,48	1	0,02	265	6,39	406	9,79	
Banskobystrický 	197	4,75	23	0,55	2	0,05	104	2,51	326	7,86	
Prešovský 	180	4,34	32	0,77	4	0,10	64	1,54	280	6,75	
Košický 	190	4,58	15	0,36	3	0,08	213	5,14	421	10,16	
Spolu	1 900	45,84	247	5,95	38	0,92	1 960	47,29	4 145	100,0	
Podrobné vyhodnotenie úspor finančných prostriedkov podľa predmetov obstarávania v jednotlivých krajoch je uvedené v prílohe č. 3.
3. Vyhodnotenie zahraničných víťazov
V roku 2000 bolo uzavretých 108 zmlúv s uchádzačmi so sídlom v zahraničí. Obstarávatelia uzavreli zmluvy nadlimitnými a podlimitnými metódami verejného obstarávania v celkovej výške 1 383 863 tis. Sk, pričom vykázali úsporu finančných prostriedkov v porovnaní s predpokladanými cenami vo výške 48 013 tis. Sk, t. j. 3,35 %. 
Metóda obstarávania	Počet
súťaží	Hodnota v tis. Sk	Rozdiel

v %	
		Predpoklad. cena	Zmluvná cena	Rozdiel
abs.		
Verejná súťaž
Užšia súťaž
Rokovacie konanie so zverejnením
Rokovacie konanie bez zverejnenia	24
-
3
81		535 738
-
6 000
890 138		486 559
-
5 752
891 552		49 179
-
248
- 1 414		9,18
-
4,13
-0,16		
Spolu:	108		1 431 876		1 383 863		48 013		3,35		
Uchádzači so sídlom v zahraničí boli najčastejšie úspešní v rokovacom konaní bez zverejnenia. Zmluvy touto metódou verejného obstarávania boli uzavreté v 88 % prípadov na získanie tovarov. Pri výbere zmluvného partnera užšou súťažou nebol úspešný žiadny uchádzač so sídlom v zahraničí.
Predmet obstarávania	Súťaže	Hodnota v tis. Sk	Rozdiel

v %	
	
počet	
v %	Predpoklad. cena	Zmluvná cena	Rozdiel
abs.		
Tovary
Práce
Služby	95
1
12		88,0
0,9
11,1		1 331 611
2 700
97 565		1 284 101
1 426
98 336		47 510
1 274
-711		3,57
47,19
-0,79		
Spolu:	108		100,0		1 431 876		1 383 863		48 013		3,35		
Štatistické zisťovanie, najmä z pohľadu hodnotenia aplikácie nesúťažných foriem verejného obstarávania  a úspešnosti uchádzačov so sídlom v zahraničí, sú informáciami, ktoré sú vyžadované pri rokovaniach so zahraničnými partnermi. Z vývoja verejného obstarávania je pre tieto rokovania možné použiť argument, že sa zvýšil počet zahraničných víťazov vo väzbe na použité nesúťažné metódy verejného obstarávania.
3.1. Hodnotenie podľa sídla uchádzačov
V sledovanom období bolo uzavretých najviac zmlúv s uchádzačmi so sídlom v Českej republike (63 %).  Tento výsledok je možné odôvodniť najmä obchodnými vzťahmi z minulého obdobia, ktoré pretrvávali aj v roku 2000. Výrazne nižší podiel na uzavretých zmluvách získali uchádzači so sídlom v iných štátoch.
Krajina	Hodnota uzatvorených zmlúv v tis. Sk	Obchodné prípady	
	Predpoklad. cena	Zmluvná cena	počet	v %	
Česká republika	917 845		896 830		68	63,0	
Nemecko	35 959		33 886		9	8,3	
Francúzsko	102 300		95 566		7	6,5	
Rakúsko	33 040		30 563		5	4,6	
Taliansko	18 370		18 305 		5	4,6	
Maďarsko	276 489		246 698		4	3,7	
Veľká Británia	28 305		44 298		3	2,8	
Švédsko	968		968		2	1,9	
Spojené štáty americké	4 050		3 799		2	1,9	
Belgicko	8 700		8 676		1	0,9	
Írsko	5 000		3 424 		1	0,9	
Švajčiarsko	850		850		1	0,9	
Spolu	1 431 876		1 383 863		108	100,0	
3.2. Hodnotenie podľa obstarávateľov
Najviac zmlúv s uchádzačmi so sídlom v zahraničí bolo uzavretých obstarávateľmi pôsobiacimi na trhu ako prirodzené monopoly, ktorí uzavreli 83 zmlúv v celkovej hodnote 1 261 882 tis. Sk.
Obstarávateľ	Hodnota uzatvorených zmlúv v tis. Sk	Obchodné prípady	
	predpoklad. cena	zmluvná cena	počet	v %	
1. Štátne rozpočtové organizácie a organizácie nimi zriadené 	110 428	104 142	22	20,37	
2. Obce a organizácie nimi zriadené	2 700	1 426	1	0,93	
3. Zdravotné poisťovne a verejnoprávne inštitúcie	12 930 	16 413	2	1,85	
4. Prirodzené monopoly	1 305 818	1 261 882	83	76,85	
Spolu	1 431 876	1 383 863	108	100,0	
Vyhodnotenie počtu uzavretých zmlúv podľa sídla obstarávateľov (krajov) je uvedené v prílohe č. 4.
4. Hodnotenie podľa správ obstarávateľov
V súlade s § 39 ods. 2 zákona sú obstarávatelia povinní poskytnúť úradu najneskôr do konca januára správu o každej zmluve uzavretej na základe nadlimitnej metódy verejného obstarávania v predchádzajúcom roku. Z analýzy vyplýva, že obstarávatelia zabezpečovali 151 zmlúv nadlimitnými metódami verejného obstarávania, o ktorých zaslali úradu požadované informácie. Pre získanie zmluvného partnera použili:
•	verejnú súťaž v 79 prípadoch,
•	užšiu súťaž v 5 prípadoch,
•	rokovacie konanie bez zverejnenia v 67 prípadoch.
Metóda rokovacieho konania so zverejnením nebola použitá.
Nadlimitnými metódami verejného obstarávania boli uzavreté zmluvy na získanie:
•	tovarov v 93 prípadoch,
•	prác v 5 prípadoch,
•	služieb v 53 prípadoch.
Zo správ o použitých nadlimitných metódach vyplýva, že obstarávateľmi, ktorí organizovali túto metódu, boli v
•	121 prípadoch štátne rozpočtové organizácie a organizácie nimi zriadené,
•	27 prípadoch organizácie pôsobiace na trhu ako prirodzené monopoly,
•	2 prípadoch obce,
•	1 prípade verejnoprávna inštitúcia.
Z výsledkov správ o použitých nadlimitných metódach verejného obstarávania vyplýva, že boli uzavreté zmluvy s uchádzačmi so sídlom v zahraničí v 9 prípadoch. Ak sa hodnotí úspešnosť, je možné konštatovať, že bolo uzavretých 8 zmlúv so zahraničnými zmluvnými partnermi na základe výsledku verejnej súťaže a 1 zmluva bola uzavretá rokovacím konaním bez zverejnenia. Obstarávatelia organizovaním nadlimitných metód verejného obstarávania uzavreli zmluvu s uchádzačmi so sídlom v zahraničí 6 % prípadoch z celkového počtu uzavretých zmlúv, a teda ich úspešnosť je v porovnaní s úspešnými domácimi uchádzačmi zanedbateľná.
V súlade s § 79 zákona môže obstarávateľ pri verejnom obstarávaní prác uplatniť opatrenia podporujúce menej rozvinuté regióny s cieľom urýchliť ich rozvoj a znižovať rozdiely medzi nimi. Ak obstarávateľ organizuje niektorú z nadlimitných metód verejného obstarávania, môže využiť toto zvýhodnenie iba so súhlasom úradu. Z predložených správ o zmluvách uzavretých na základe nadlimitnej metódy verejného obstarávania vyplýva, že žiadny obstarávateľ nevyužil uvedenú možnosť a nepožiadal o súhlas s použitím tzv. domácich preferencií.
5. Hodnotenie podľa priemernej zmluvnej ceny
V roku 2000 zabezpečovali obstarávatelia tovary v priemernej zmluvnej cene 10 666 tis. Sk, služby v priemernej zmluvnej cene 6 673 tis. Sk a práce v priemernej zmluvnej cene 18 292 tis. Sk. Podrobné členenie priemerných zmluvných cien tovarov, prác a služieb podľa obstarávateľov je uvedené v prílohe č. 5.

Predmet 
obstar.	Metóda 
Obstarávania	Obchodné prípady	Zmluvná cena v tis. Sk	
		počet	v %	celkom	Priemerná	
tovary
	verejná súťaž	854		44,5		14 288 614		16 731		
	užšia súťaž	75		3,9		430 338		5 738		
	rok. kon. so zverej.	13		0,7		15 663		1 205		
	rok. kon. bez zverej. 	979		50,9		5 754 729		5 878		
	Spolu	1 921		100,0		20 489 344		10 666		

práce
	verejná súťaž	807		51,7		14 035 903		17 393		
	užšia súťaž	133		8,5		2 334 934		17 556		
	rok. kon. so zverej.	21		1,3		156 740		7 464		
	rok. kon. bez zverej.	601		38,5		12 044 821		20 041		
	Spolu	1 562		100,0		28 572 398		18 292		

Služby	verejná súťaž	239		36,1		2 405 876		10 066		
	užšia súťaž	39		5,9		583 589		14 964		
	rok. kon. so zverej.	4		0,6		5 631		1 408		
	rok. kon. bez zverej.	380		57,4		1 422 687		3 744		
	Spolu	662		100,0		4 417 783		6 673		
6. Záver
Zo spracovania štatistických výkazov vyplýva, že obstarávatelia nemajú dostatočné znalosti zákona, a nevenujú dostatočnú pozornosť ani vypĺňaniu výkazov. Najčastejšími problémami pri spracúvaní údajov, či už pre účely štatistického zisťovania, alebo pri zostavovaní správ predkladaných úradu v súlade so zákonom, sú napríklad nesprávna identifikácia druhu predmetu obstarávania, nesprávne stanovenie časového harmonogramu postupu verejného obstarávania, nekompletné vypĺňanie štatistických výkazov, uvádzanie nesprávnych identifikačných údajov obstarávateľov, neuvádzanie zmluvnej ceny v prípade uzavretia rámcovej zmluvy, alebo vykazovanie údajov o uzavretých zmluvách, na ktoré sa zákon nevzťahuje.
Výsledky štatistického zisťovania poukazujú na nedostatky a negatívne javy, ktoré sa vyskytli nielen v predchádzajúcom kalendárnom roku, ale pretrvávajú naďalej. Sú to najmä:
•	nedostatočné skúsenosti s určovaním predpokladaných cien predmetu obstarávania, ktorých následkom bolo v niektorých prípadoch uzavretie zmluvy na vyššiu cenu, než je predpokladaná cena predmetu obstarávania. Tu sa prejavuje absencia mechanizmu na určovanie ceny najmä u prác, 
•	nedocenenie významu plánovania v procese verejného obstarávania,
•	vysoký podiel použitia rokovacieho konania bez zverejnenia, ktoré je jedinou nesúťažnou metódou verejného obstarávania, 
•	decentralizácia obstarávania u samotných obstarávateľov, ktorá má dopad na kvalitu verejného obstarávania, 
•	vysoký podiel zrušených verejných súťaží (asi 13 %), čo mohlo ovplyvniť počet rokovacích konaní bez zverejnenia,
•	vysoký podiel (viac než 80 %) zmlúv, ktorých uzatváranie nepodlieha pravidlám upraveným v zákone. V súčasnosti sa pripravuje zákonná úprava pre tzv. „podprahové obstarávanie“, ktorým sa tieto prípady eliminujú.
V porovnaní s predchádzajúcim rokom sa výrazne zvýšil počet zahraničných víťazov. V roku 1999 bolo uzavretých iba 12 zmlúv s uchádzačmi so sídlom v zahraničí. V roku 2000 sa ich počet zvýšil až deväťnásobne, t. j. na 108 zmlúv, ktoré boli uzavreté v prevažnej miere rokovacím konaním bez zverejnenia.
Novým zákonom o verejnom obstarávaní sa zlepšili podmienky zabezpečujúce základné princípy verejného obstarávania, ako aj podmienky pre obstarávateľov. Vzhľadom na zákonnú povinnosť obstarávateľov zabezpečovať od roku 2002 obstarávanie prostredníctvom odborne spôsobilých osôb na verejné obstarávanie, očakáva sa, že budú doterajšie problémy nielen vo vykazovacej povinnosti, ale aj v aplikácii zákona eliminované na minimálnu mieru.
Aplikáciou zákona prispeli obstarávatelia v minulom roku k zníženiu predpokladaných výdavkov v objeme viac než 4 mld. Sk. Súčasne prispeli k skvalitneniu ekonomického prostredia tým, že vyžadujú od podnikateľov  plnenie povinností voči štátu, obciam, poisťovniam alebo fondom.
Vzhľadom na to, že niektoré subjekty na verejné obstarávanie nevynakladajú len finančné prostriedky štátneho rozpočtu, je zložité odhadnúť podiel verejného obstarávania zo štátnych zdrojov. Z vykázaných celkových úspor, ktoré sú prínosom aplikácie zákona, je možné zovšeobecniť, že 7,2 percentná úspora môže byť súčasne aj úsporou finančných prostriedkov štátneho rozpočtu, ktoré boli určené na zabezpečenie tovarov, prác alebo služieb.
Podiel verejného obstarávania z hrubého domáceho produktu bol v roku 2000 vo výške 6,03 %.
Porovnanie podielu verejného obstarávania na HDP
Rok	Zmluvy (v mld. Sk)	Úspora	Podiel z HDP	
1995	34,6	1,3	6,34	
1996	56,4	x	9,80	
1997	55,1	4,7	8,03	
1998	54,5	7,4	7,26	
1999	23,0	6,8	2,82	
2000	53,5	7,2	6,03	
Výška podielu verejného obstarávania z hrubého domáceho produktu bola v roku 1999 ovplyvnená celkovo nižšími výdavkami štátneho rozpočtu, ktorá mala rozhodujúci vplyv na počet uzavretých zmlúv a výšku zmluvných cien. Úspora finančných prostriedkov vykázaná v roku 1999 bola ovplyvnená tým, že obstarávatelia vykazovali v štatistických hláseniach aj uzavretie zmlúv, ktoré nepodliehali štatistickému zisťovaniu. V porovnaní s ostatnými rokmi sa výška podielu verejného obstarávania na HDP dosiahnutá v roku 2000 výrazne neodlišuje.
Podľa Bielej knihy dosahuje podiel verejného obstarávania z hrubého domáceho produktu v štátoch EÚ výšku 15 %. Je však potrebné upozorniť na to, že v týchto krajinách sa štatisticky sleduje iba verejné obstarávanie zabezpečované nadlimitnými metódami verejného obstarávania, čo môže podiel HDP v porovnaní s výsledkami dosiahnutými u nás výrazne ovplyvniť.
Rovnaká skutočnosť ovplyvňuje aj porovnanie dosiahnutých úspor. V porovnaní so štátmi EÚ, ktoré aplikáciou verejného obstarávania dosahujú úspory vo výške 12-15 %, sú výsledky dosahované u nás vo výške 7, 2 %.